Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: II. A 149/1997. (IX. 10.) Korm. rendelet alapjaiban megváltoztatta az örökbefogadni szándékozók nyilvántartásba vételének rendjét. Jelentkezniük kell a Gyermekvédelmi Szakszolgálatnál, és örökbefogadásra alkalmasságukkal kapcsolatban a gyámhivatal határozatban dönt. Az örökbefogadó szülők
Paragraph Index: 132

57. § (5) bekezdésében biztosított jogorvoslathoz való alkotmányos joggal összefüggésben visszásságot okoz az APEH elhúzódó eljárása és az ügy érdemében döntést tartalmazó közigazgatási határozat meghozatalának elmulasztása. Teljes szöveg: 57. § (5) OBH 9421/1997. Visszásságot okoz az Alkotmány 2. § (1) bekezdésben deklarált jogállamiságból fakadó jogbiztonsággal, és az 57. § (5) bekezdésben deklarált jogorvoslati jogosultsággal kapcsolatban az önkormányzat építésügyi hatósága, ha saját tulajdona ügyében jár el. A panaszos azért fordult az országgyűlési biztoshoz, mert a Bp. III. kerületi önkormányzat építésügyi hatósága az önkormányzati bérlakását életveszélyesnek minősítette, és az ideiglenes elhelyezésére biztosított lakást — bár azt a bérlő nem találta megfelelőnek — véglegesíteni kívánta. Az országgyűlési biztos megállapította, hogy az építésügyi hatóság az önkormányzat tulajdonában álló épület ügyében eljárva megsértette az államigazgatási eljárás általános szabályairól szóló 1957. évi IV. tv. szabályait, és azzal az Alkotmány 2. § (1) bekezdésben deklarált jogállamisággal, illetve az ahhoz szorosan kapcsolódó jogbiztonsággal, valamint a 1999/79/II. szám jogorvoslati jogosultsággal kapcsolatban visszásságot okozott. Megállapította továbbá, hogy az építésügyi hatóság a továbbiakban hatáskör hiányában járt el, amikor a már nem lakott épület bontásáról rendelkezett. A lakók ideiglenes elhelyezéséről történő intézkedést követően a hatóságnak az Áe. 19. § (6) bekezdésben meghatározott kizárási okot — mely szerint senki nem járhat el saját ügyében — kellett volna észlelnie, és a felettes szervtől az ügyben másik hatóság kijelölését kérnie. Az országgyűlési biztos a visszásságok rendezése érdekében felkérte a Fővárosi Közigazgatási Hivatal vezetőjét, hogy az önkormányzat jegyzőjének építésügyi hatósági eljárását vizsgálja ki, és az eljárás lefolytatására másik hatóságot jelöljön ki, továbbá kezdeményezzen fegyelmi eljárást a mulasztásban részes köztisztviselők ellen. A Közigazgatási Hivatal vezetője az ajánlással egyetértett, és annak eleget tett. Az önkormányzat arról tájékoztatta az országgyűlési biztost, hogy a panaszosok részére megfelelő másik lakást ajánlottak fel végleges elhelyezésként, amit a bérlő elfogadott. OBH 9938/1997. Nem okoz visszásságot, hogy a magyar állampolgárságról szóló

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes